Europos Sąjungos solidarumo fondo lėšų

panaudojimo pažeistai melioracijos

infrastruktūrai

atkurti ir prevencinėms priemonėms taikyti

taisyklių

1 priedas

**(Priemonės dalies finansavimo sutarties forma)**

**VALSTYBEI NUOSAVYBĖS TEISE PRIKLAUSANČIAI DĖL LIŪČIŲ PAŽEISTAI MELIORACIJOS INFRASTRUKTŪRAI ATKURTI PRIEMONĖS DALIES FINANSAVIMO SUTARTIS**

20\_\_ m. \_\_\_\_\_\_\_\_\_\_\_\_ \_\_\_ d. Nr. \_\_\_\_\_

\_\_\_\_\_\_\_\_\_\_\_\_\_\_\_

(sudarymo vieta)

**Valstybės įmonė Žemės ūkio duomenų centras** **(toliau – Centras)**, atstovaujama*\_\_\_\_\_\_\_\_\_\_\_\_\_*,veikiančio (-ios)pagal \_\_\_\_\_\_\_\_\_\_\_\_\_\_\_\_\_, ir \_\_\_\_\_\_\_\_\_\_\_\_\_**savivaldybės administracija** (toliau – savivaldybės administracija), atstovaujama\_\_\_\_\_\_\_\_\_\_\_\_\_\_\_\_\_,veikiančio (-ios)pagal\_\_\_\_\_\_\_\_\_\_\_\_\_\_\_\_\_\_\_\_ (toliau abi kartu vadinamos Šalimis, o bet kuri iš jų atskirai – Šalimi), sudarė šią Valstybei nuosavybės teise priklausančiai dėl liūčių pažeistai melioracijos infrastruktūrai atkurti priemonės (toliau – Priemonė) dalies finansavimo sutartį (toliau – Sutartis):

**I SKYRIUS**

**SUTARTIES DALYKAS**

1. Šios Sutarties dalykas yra Šalių santykių, susijusių su finansavimo iš Europos Sąjungos solidarumo fondo lėšų pagal Europos Sąjungos solidarumo fondo lėšų panaudojimo pažeistai melioracijos infrastruktūrai atkurti ir prevencinėms priemonėms taikyti taisykles, patvirtintas Lietuvos Respublikos žemės ūkio ministro 2018 m. \_\_\_\_\_\_\_\_\_\_\_ d. įsakymu Nr. 3D-\_\_\_ „Dėl Europos Sąjungos solidarumo fondo lėšų panaudojimo pažeistai melioracijos infrastruktūrai atkurti ir prevencinėms priemonėms taikyti taisyklių patvirtinimo“ (toliau – Taisyklės), suteikimu savivaldybės administracijai, reguliavimas.

**II SKYRIUS**

**FINANSAVIMAS**

2. Centras, vadovaudamasis Taisyklėmis, įsipareigoja užtikrinti, kad savivaldybės administracijai Taisyklėse ir Sutartyje nustatyta tvarka ir sąlygomis į savivaldybės administracijos sąskaitą Nr. \_\_\_\_\_\_\_\_\_\_\_\_\_\_\_\_\_\_\_ būtų pervesta iki \_\_\_\_\_\_ Eur(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) su pridėtinės vertės mokesčiu (toliau – PVM) suma (toliau – Finansavimo lėšos)už Priemonės daliai, nurodytai Taisyklių nustatyta tvarka parengtame Priemonės dalių sąraše eilės Nr. \_\_\_\_\_\_, įgyvendinti patirtas ir pagal Taisykles tinkamas finansuoti išlaidas.

3. Finansavimo lėšos yra tokios:

|  |  |  |
| --- | --- | --- |
| **Darbų ir paslaugų pavadinimai** | **Finansavimo lėšos, Eur be PVM** | **Finansavimo lėšos, Eur su PVM** |
| 3.1. Pagal Taisykles parengtame ir su Centru suderintame objektų sąraše (toliau – Objektų sąrašas) nurodytų melioracijos statinių tyrinėjimo ir projektavimo, melioracijos statinių projekto ekspertizės ir melioracijos statinių statybos techninės priežiūros paslaugoms. | \_\_\_\_\_\_,\_\_ | \_\_\_\_\_\_,\_\_ |
| 3.2. Objektų sąraše nurodytų melioracijos statinių remonto ir (ar) rekonstravimo darbams | \_\_\_\_\_\_,\_\_ | \_\_\_\_\_\_,\_\_ |
| **Finansavimo lėšos iš viso:** | **\_\_\_\_\_\_,\_\_** | **\_\_\_\_\_\_,\_\_**  |

4. Savivaldybės administracijai finansuojama 100 proc. visų tinkamų finansuoti projekto išlaidų, išskyrus Sutarties 6 punkte nurodytas išimtis.

5. Be Sutarties pakeitimo galimas perskirstymas tarp Sutartyje numatytų tinkamų finansuoti išlaidų ir Objektų kiekių, neviršijant bendros Sutarties 2 punkte nustatytos Finansavimo lėšų sumos ir, jei Sutarties 3.1 papunktyje nurodytoms paslaugoms finansuoti lėšos neviršys 10 proc. Sutarties 2 punkte nurodytos Finansavimo lėšų sumos.

6. Išlaidos, nenurodytos Sutarties 3 punkte darbams ir paslaugoms apmokėti arba viršijančios Finansavimo lėšas, arba pateiktos po 2020 m. \_\_\_\_\_\_\_\_\_\_\_\_d., nefinansuojamos. Jei Sutarties 3.1 papunktyje nurodytoms paslaugoms patirtų išlaidų suma viršija 10 proc. visų patirtų ir tinkamų finansuoti išlaidų, šį dydį viršijančios išlaidos nefinansuojamos.

7. Finansavimo lėšos išmokamos ne daugiau kaip 4 (keturiais) etapais Priemonės daliai įgyvendinti atliktiems darbams ir paslaugoms apmokėti, atsižvelgiant į Sutartyje ir Taisyklėse nustatytas sąlygas.

**III SKYRIUS**

**FINANSAVIMO LĖŠŲ IŠMOKĖJIMAS**

8. Savivaldybės administracija Priemonės dalį turi įgyvendinti ir už įgyvendinimą atsiskaityti ne vėliau kaip iki 2020 m. \_\_\_\_\_\_\_\_\_\_\_\_\_\_\_\_d.

9. Centras, gavęs iš savivaldybės administracijos Taisyklių nustatyta tvarka atskirų ar visų melioracijos statinių projektų etapų atliktų darbų ir (ar) paslaugų perdavimo–priėmimo aktus, pasirašytus Vykdytojo ir savivaldybės administracijos atsakingų asmenų ir suderintus su statybos techninės priežiūros vadovu (tik melioracijos statinių remonto ir (ar) rekonstravimo darbų perdavimo–priėmimo aktus), ir nustatęs, kad pagal Sutartį ir Taisykles išlaidos yra tinkamos finansuoti, Taisyklių nustatyta tvarka perduoda Nacionalinei mokėjimo agentūrai prie Žemės ūkio ministerijos (toliau – NMA) duomenis, reikalingus lėšoms išmokėti.

10. Savivaldybės administracija, gavusi paskutinio etapo darbams ir paslaugoms apmokėti Finansavimo lėšų dalį, privalo ne vėliau kaip per 10 (dešimt) darbo dienų atsiskaityti su vykdytoju ir per 5 (penkias) darbo dienas pateikti Centrui visų gautų lėšų išmokėjimo vykdytojui patvirtinimo dokumentus, Taisyklių 3 priede nurodytos formos ataskaitą už visą Priemonės dalies įgyvendinimo laikotarpį bei rekonstruotų melioracijos statinių pripažinimo tinkamais naudoti aktus ir (ar) suremontuotų melioracijos statinių pripažinimo tinkamais naudoti ir priežiūros darbų atlikimo aktus.

11. Savivaldybės administracija privalo raštu informuoti Centrą apie jos finansų įstaigos sąskaitos, nurodytos Sutarties 2 punkte, pasikeitimą ne vėliau kaip per 2 (dvi) darbo dienas nuo pasikeitimo dienos.

12. Jei savivaldybės administracija tinkamai neįvykdo Sutarties 11 punkte nurodytos pareigos ir Finansavimo lėšos pervedamos į jos ankstesnę finansų įstaigos sąskaitą, toks Finansavimo lėšų pervedimas laikomas tinkamu ir visa atsakomybė tenka savivaldybės administracijai.

13. Finansavimo lėšų išmokėjimo diena laikoma diena, kurią NMA perveda lėšas į savivaldybės administracijos nurodytą sąskaitą.

**IV SKYRIUS**

**ŠALIŲ TEISĖS IR PAREIGOS**

14. Centras turi teisę:

14.1. savo nustatyta tvarka patikrinti, ar savivaldybės administracijos nurodytos išlaidos pagrįstos išlaidų pagrindimo ir apmokėjimo įrodymo dokumentais;

14.2. reikalauti savivaldybės administracijos pateikti papildomą informaciją arba dokumentus, žodinius ar raštiškus paaiškinimus, susijusius su Priemonės dalies įgyvendinimu ir Sutarties vykdymu;

14.3. inicijuoti Sutarties nutraukimą ar Finansavimo lėšų sumažinimą, reikalauti grąžinti išmokėtas Finansavimo lėšas ar jų dalį, paaiškėjus padarytiems pažeidimams, išvardytiems Sutarties 27.1–27.7 papunkčiuose;

14.4. keisti ir (arba) papildyti Sutartį, jeigu keičiasi Taisyklių nuostatos, turinčios įtakos Priemonės dalies įgyvendinimui ar Sutarties vykdymui;

14.5. naudotis kitomis Sutartyje ir Taisyklėse numatytomis teisėmis.

15. Centras įsipareigoja:

15.1. suderinti Objektų sąrašą arba motyvuotai grąžinti jį taisyti ne vėliau kaip per 10 darbo dienų nuo jo gavimo derinti;

15.2. Taisyklėse ir Sutartyje nustatyta tvarka ir sąlygomis perduoti NMA duomenis, reikalingus Finansavimo lėšoms išmokėti;

15.3. raštu informuoti savivaldybės administraciją apie sprendimą nutraukti Finansavimo lėšų teikimą ir (arba) Sutartį arba sumažinti Finansavimo lėšas, reikalauti grąžinti Finansavimo lėšas ar jų dalį;

15.4. saugoti ir neviešinti gautos informacijos, susijusios su savivaldybės administracijos finansine ūkine veikla;

15.5. vykdyti kitus Sutartyje ir Taisyklėse numatytus įsipareigojimus.

16. Savivaldybės administracija turi teisę:

16.1. Taisyklėse ir Sutartyje nustatyta tvarka ir sąlygomis gauti Finansavimo lėšas;

16.2. inicijuoti Sutarties nutraukimą šalių susitarimu;

16.3. naudotis kitomis Sutartyje ir Taisyklėse numatytomis teisėmis.

17. Savivaldybės administracija teisės aktų nustatyta tvarka įsipareigoja:

17.1. tvarkyti atskirą gautų Finansavimo lėšų panaudojimo finansinę apskaitą;

17.2. naudoti Finansavimo lėšas pagal tikslinę paskirtį, lėšų panaudojimą pagrįsti dokumentais, turinčiais juridinę galią bei patvirtinančiais faktines išlaidas, ir juos pagal poreikį pateikti Centrui;

17.3. iki Sutartyje nustatyto termino įgyvendinti Priemonės dalį ir atsiskaityti:

17.3.1. per Sutarties 10 punkte nustatytą terminą pateikti jame nurodytus dokumentus;

17.3.2. Centruiarba Žemės ūkio ministerijai (toliau – ŽŪM) pareikalavus, teikti kitą informaciją, reikalingą užtikrinti Priemonės dalies vykdymą ir Finansavimo lėšų panaudojimo teisėtumą;

17.4. per Centronustatytą terminą į Centronurodytą sąskaitą grąžinti Finansavimo lėšas, panaudotas ne pagal Sutartį / Taisykles, nurodytą tikslinę paskirtį arba panaudotas nesilaikant Sutarties / Taisyklių;

17.5. darbus ir paslaugas, kurių reikia Priemonės daliai įgyvendinti, pirkti vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas);

17.6. paskirti savivaldybės administracijos atsakingą specialistą arba pirkti paslaugą melioracijos statinių remonto ir (ar) rekonstravimo darbų techninei priežiūrai atlikti;

17.7. melioracijos statinių remonto ir (ar) rekonstravimo techninių projektų darbų priėmimą organizuoti, vadovaujantis Melioracijos techniniu reglamentu MTR 1.11.01:2006 „Melioracijos statinių pripažinimo tinkamais naudoti tvarka“, patvirtintu Lietuvos Respublikos žemės ūkio ministro 2006 m. sausio 31 d. įsakymu Nr. 3D-35 „Dėl melioracijos techninio reglamento 1.11.01:2006 „Melioracijos statinių pripažinimo tinkamais naudoti tvarkos patvirtinimo“;

17.8. leisti Centruiatlikti patikrinimus, susijusius su Priemonės dalies įgyvendinimu ir Sutarties vykdymu, patikrinti vietoje, ar nurodytos išlaidos yra pagrįstos išlaidų pagrindimo ir išlaidų apmokėjimo įrodymo dokumentais bei atliktų darbų ir paslaugų perdavimo–priėmimo aktais;

17.9. leisti ŽŪM teisės aktų nustatyta tvarka atrinktai Nepriklausomai audito įstaigai atlikti patikrinimus ir kitus veiksmus, reikalingus auditui dėl Europos Sąjungos solidarumo fondo finansinės paramos panaudojimo pagrįstumo ir teisingumo atlikti;

17.10. užtikrinti, kad pagal Sutartį ir Taisykles finansuojamos išlaidos nebuvo, nėra ir nebus finansuojamos iš kitų finansavimo šaltinių (ES fondų ir kitų viešųjų lėšų);

17.11. gavus Centro, ŽŪM arba ŽŪM teisės aktų nustatyta tvarka atrinktos Nepriklausomos audito įstaigos paklausimą dėl papildomos informacijos ar dokumentų, susijusių su Priemonės dalies įgyvendinimu, pateikimo, per jų nustatytą terminą nuo paklausimo gavimo dienos pateikti prašomą informaciją ir dokumentus;

17.12. užtikrinti valstybei nuosavybės teise priklausančių melioracijos sistemų ir statinių, kuriems įgyvendinant Priemonės dalį atlikti remonto ir (ar) rekonstravimo darbai ir patobulintas jų funkcionalumas, tinkamą veikimą ir funkcionalumą ne mažiau kaip 3 metus po Priemonės dalies įgyvendinimo;

17.13. vykdyti Priemonės dalies ir Sutarties sąlygas nepažeidžiant Lietuvos Respublikos teisės aktų.

**V SKYRIUS**

**SUTARTIES VYKDYMO KONTROLĖ**

18. Prireikus Centroatsakingi darbuotojai bei jų įgalioti asmenys turi teisę atlikti užsakomąją patikrą vietoje, susijusią su vykdomu Priemonės dalies įgyvendinimu bei Sutartimi.

19. Savivaldybės administracija privalo bendradarbiauti su Sutarties 18 punkte nurodytais asmenimis, laiku teikti jiems visą prašomą informaciją ir (arba) dokumentus, sudaryti sąlygas susipažinti su dokumentais, susijusiais su Priemonės dalies įgyvendinimu ir Sutarties vykdymu, leisti atlikti Sutarties 17.8 papunktyje nurodytus veiksmus.

**VI SKYRIUS**

**SUTARTIES PAKEITIMAS, PAPILDYMAS, NUTRAUKIMAS**

20. Sutartis gali būti pakeista ir (arba) papildyta, jeigu Sutarties pakeitimas neprieštarauja Taisyklėms arba keičiasi Taisyklių nuostatos, turinčios įtakos Priemonės dalies ar Sutarties vykdymui.

21. Sutartis Centroiniciatyva gali būti keičiama ir (arba) papildoma, jeigu keičiasi Taisyklių reikalavimai ar nuostatos, turinčios įtakos Priemonės dalies ar Sutarties vykdymui. Šiuo atveju Centroparengia ir išsiunčia savivaldybės administracijai Sutarties pakeitimo ir (arba) papildymo projektą.

22. Sutartis savivaldybės administracijos iniciatyva gali būti keičiama ir (arba) papildoma, jeigu:

22.1. norima pakeisti Sutarties sąlygas, kurios neturi įtakos priimant sprendimą dėl Finansavimo lėšų skyrimo;

22.2. raštu pateikia Centrui prašymą, kuriame nurodo norimas pakeisti ir (arba) papildyti Sutarties sąlygas, jų pakeitimo ir (arba) papildymo priežastis, ir pateikia tai patvirtinančius dokumentus.

23. Centras per 10 (dešimt) darbo dienų nuo Sutarties 22.2 papunktyje nurodyto prašymo gavimo dienos išnagrinėja ir priima sprendimą dėl Sutarties pakeitimo ir (arba) papildymo, kuris tampa neatsiejama Sutarties dalimi:

23.1. jeigu priimamas teigiamas sprendimas pakeisti ir (arba) papildyti Sutartį, savivaldybės administracijai išsiunčiama Sutarties pakeitimo ir (arba) papildymo kopija;

23.2. jeigu priimamas neigiamas sprendimas dėl Sutarties pakeitimo ir (arba) papildymo, savivaldybės administraciją apie tai informuoja raštu.

24. Sutarties pakeitimas ir (arba) papildymas negalimas, jeigu:

24.1. prašymas pakeisti ir (arba) papildyti Sutarties sąlygas yra pateiktas po Sutarties 10 punkte nurodytų dokumentų pateikimo dienos;

24.2. prašymas pateiktas dėl naujų išlaidų rūšių kompensavimo;

24.3. kitais atvejais, kurie prieštarauja Taisyklių nuostatoms.

25. Sutartis gali būti nutraukta:

25.1. Centro iniciatyva, jei savivaldybės administracija per tris mėnesius nuo Sutarties pasirašymo nepaskelbia viešųjų pirkimų konkurso Objektų sąraše nurodytų melioracijos statinių tyrinėjimo ir projektavimo paslaugoms įsigyti;

25.2. Šalių susitarimu.

26. Jeigu keičiasi Šalių rekvizitai, sąskaita finansų įstaigoje ar daromi kiti nereikšmingi pakeitimai, kurie neturi įtakos priimant sprendimą dėl Finansavimo lėšų skyrimo, Šalims pakanka vienai kitą apie tai informuoti raštu.

**VII SKYRIUS**

**SANKCIJŲ TAIKYMAS**

27. Centras turi teisę sumažinti Finansavimo lėšas, nutraukti Sutartį ir (arba) reikalauti grąžinti suteiktas Finansavimo lėšas (jų dalį), jeigu savivaldybės administracija:

27.1. per tris mėnesius nuo Sutarties pasirašymo nepaskelbia viešųjų pirkimų konkurso Objektų sąraše nurodytų melioracijos statinių tyrinėjimo ir projektavimo paslaugoms įsigyti;

27.2. neįgyvendina Priemonės dalies iki Sutarties 8 punkte nurodyto termino ir Valstybės žemės fondui nepateikia Sutarties 10 punkte nurodytų dokumentų;

27.3. nesudaro sąlygų ar neleidžia Sutarties 17.8 ir 17.9 papunkčiuose bei 18 punkte nurodytiems asmenims atlikti Sutarties 17.8 ir 17.9 papunkčiuose bei 19 punkte nurodytų veiksmų;

27.4 Centrui reikalaujant, laiku neteikia nurodytos Sutartyje informacijos ir dokumentų, susijusių su Priemonės dalies ir Sutarties vykdymu;

27.5. prašydamas Finansavimo lėšų, taip pat vykdydamas Sutartį, pateikė neteisingą, melagingą informaciją, ją nuslėpė, dėl aplaidumo nepateikė informacijos, turinčios reikšmės sprendimo dėl Finansavimo lėšų suteikimo priėmimui arba tinkamai Sutarties vykdymo kontrolei;

27.7. vykdydamas Sutarties sąlygas ir (arba) Priemonės dalį, pažeidė Lietuvos Respublikos teisės aktus, susijusius su Finansavimo lėšų suteikimu.

28. Savivaldybės administracija, gavusi Centroinformaciją apie Finansavimo lėšų sumažinimą arba Sutarties nutraukimą, arba reikalavimą grąžinti suteiktas Finansavimo lėšas (jų dalį), privalo per pranešime nustatytą terminą įvykdyti jame išvardytus reikalavimus ir apie įvykdymą raštu informuoti Centrą.

**VIII SKYRIUS**

**KONFIDENCIALUMAS**

29. Savivaldybės administracija yra informuota ir sutinka, kad Priemonės dalies įgyvendinimo bei Sutartyje numatytų sutartinių įsipareigojimų vykdymo laikotarpiu visi Sutartyje, suvestinėse ir kituose Savivaldybės administracijos Centroteikiamuose dokumentuose pateikti Savivaldybės administracijos ir kiti duomenys, būtini sprendimui dėl Finansavimo lėšų suteikimo priimti, Priemonės daliai administruoti bei vykdyti jos įgyvendinimo priežiūrą, būtų apdorojami ir saugomi informacinėje sistemoje, viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti Bendrijos finansinius interesus, Europos Sąjungos ir Lietuvos Respublikos teisės aktuose nustatyta tvarka, ir kad Centras gautų ir kauptų Savivaldybės administracijos ir kitus duomenis iš kitų juridinių asmenų, registrų ar duomenų bazių.

**IX SKYRIUS**

**TAIKYTINA TEISĖ IR GINČŲ SPRENDIMAS**

30. Ši Sutartis vykdoma ir Šalių ginčai, susiję su Sutartimi, sprendžiami vadovaujantis Taisyklėmis ir Lietuvos Respublikos teisės aktais.

**X SKYRIUS**

**PRANEŠIMAI**

31. Pranešimai (raštai, pretenzijos ir kiti dokumentai) Šalims turi būti siunčiami šiais adresais:

31.1. Centrui: Konstitucijos pr. 23-401 (A korpusas), 08105 Vilnius;

31.2. Savivaldybės administracijai: \_\_\_\_\_\_\_\_\_\_\_\_\_\_\_\_\_\_\_\_\_\_.

32. Pranešimas laikomas gautu praėjus 5 (penkioms) darbo dienoms po jo išsiuntimo paštu registruotu laišku.

33. Šalys privalo per 2 (dvi) darbo dienas viena kitą informuoti apie savo adreso ir kt. pasikeitimą. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų, arba, kad ji negavo pranešimų, siųstų pagal šiuos duomenis.

**XI SKYRIUS**

**KITOS SĄLYGOS**

34. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.

35. Apie nenugalimos jėgos (*force majeure*) aplinkybių atsiradimą Šalys privalo raštu informuoti viena kitą per 5 (penkias) darbo dienas nuo jų atsiradimo dienos.

36. Kitus Šalių santykius, susijusius su nenugalimos jėgos (*force majeure*) atsiradimu ir neaptartus šioje Sutartyje, nustato Lietuvos Respublikos įstatymai ir kiti teisės aktai.

37. Šios Sutarties sudėtinės dalys yra Priemonės dalių sąrašo išrašas apie šiai Priemonės daliai nustatytus preliminarius Objektų kiekius ir Finansavimo lėšas ir visi kiti su Finansavimo lėšomis susiję dokumentai, kurie buvo gauti ir sudaryti prieš Sutarties pasirašymą ir pasirašius Sutartį.

38. Sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo.

39. Sutarties nuostatos dėl Priemonės daliai įgyvendinti lėšų ar jų dalies grąžinimo galioja ir po Sutarties nutraukimo, jeigu Šalys raštu nesusitaria kitaip.

40. Sutartis sudaryta 2 (dviem) egzemplioriais, turinčiais vienodą juridinę galią, – po vieną kiekvienai Šaliai.

41. Ši Sutartis Šalių perskaityta, suprasta dėl turinio bei pasekmių ir, kaip atitinkanti jų valią, priimta ir pasirašyta.

42. Šalių rekvizitai ir parašai:

**VĮ Žemės ūkio duomenų centras Savivaldybės administracija**

Duomenys kaupiami ir saugomi Duomenys kaupiami ir saugomi

Juridinių asmenų registre Juridinių asmenų registre

Kodas 120093212 Kodas \_\_\_\_\_\_\_\_\_\_\_\_\_\_\_\_\_

Konstitucijos pr. 23-401 (A korpusas) Adresas\_\_\_\_\_\_\_\_\_\_\_\_\_\_\_\_\_

08105 Vilnius Tel. (8 \_\_) \_\_\_ \_\_\_\_\_\_

Tel. (8 5) 262 3000

El. paštas info@vzf.lt El. paštas \_\_\_\_\_\_\_\_\_\_\_

|  |  |
| --- | --- |
| (Pareigos) A. V.(Vardas ir pavardė)(Parašas)  | (Pareigos)A. V.(Vardas ir pavardė)(Parašas)  |